
RAPORT

asupra proiectului de Lege privind aprobarea Ordonanţei de urgenţă 

a Guvernului nr. 109/2004 pentru completarea Codului penal

                   În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.109/2004 pentru completarea Codului penal, trimis cu adresa nr. P.L.X. 41 din 14 februarie 2005 şi înregistrat sub nr. 31/66  din 15 februarie 2005.

Consiliul Legislativ  a avizat favorabil proiectul de ordonanţă de urgenţă supusă aprobării, conform avizului nr. 1745 din 28.10.2004.

 Proiectul de lege supus dezbaterii are ca obiect aprobarea Ordonanţei de urgenţă a Guvernului nr. 109/2004 pentru completarea Codului penal prin introducerea unui articol nou, art.2811 privind nerespectarea regimului transportului rutier public. Propunerea de modificare se fundamentează pe necesitatea şi oportunitatea de a sancţiona penal unele fapte care constituie doar contravenţii în legislaţia în vigoare, prin instituirea unei noi infracţiuni cu scopul de a preveni astfel de accidente-catastrofe cu grave rezonanţe sociale ca urmare a unor încălcări ale instrucţiunilor de transport pentru unele substanţe industriale periculoase. În cele mai multe cazuri acestea încărcăturile sunt susceptibile de a exploda, provocând numeroase pierderi de vieţi omeneşti, grave consecinţe ecologice, precum şi închiderea traficului public pe unele artere rutiere importante ale ţării. 

Proiectul de lege face parte din categoria legilor organice, potrivit prevederilor art.76 alineatul (1) din Constituţia României, republicată.

La dezbaterea proiectului de  lege au participat, în conformitate cu prevederile art.51 şi 52 din  Regulamentul Camerei Deputaţilor, din partea Guvernului: domnul Septimiu Buzaşu - secretar de stat la Ministerul Transporturilor, Construcţiilor şi Turismului, domnul Lucian Şova, director al Direcţiei transporturi rutiere, doamna Ortansa Munteanu, director al Direcţiei de Relaţii cu Parlamentul, precum şi domnul Mihai Eftimescu, secretar de stat la  Ministerul Justiţiei, domnul Ionel Didea, director, doamna dr. Nicoleta Iliescu, consilier.

La lucrările comisiei au fost prezenţi 12 deputaţi,  din totalul de 22 de membri ai comisiei.

Proiectul de lege a  fost adoptat de Senat  în şedinţa din 10 februarie 2005.

Raportul comisiei a fost adoptat cu unanimitatea voturilor celor prezenţi.

                Potrivit art.75  din Constituţia României, republicată, şi a art.86 din Regulamentul Camerei Deputaţilor, Camera Deputaţilor este Cameră Decizională.

În urma dezbaterii, Comisia propune adoptarea cu modificări a proiectului de lege.

I. Amendamente admise

       În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisiei (autorul amendamentului)
	Motivare amendamente-lor propuse

	1.
	
	Lege

privind aprobarea Ordonanţei de urgenţă a Guvernului nr.109/2004 pentru completarea Codului penal
	      Nemodificat.


	

	2.
	
	 Articol unic. – Se aprobă Ordonanţa de urgenţă a Guvernului nr.109 din 16 noiembrie 2004 pentru completarea Codului penal, publicată în Monitorul Oficial al României, Partea I, nr.1115 din 27 noiembrie 2004, cu următoarele modificări şi completări:


	       Nemodificat.


	

	3.
	
	1. Articolul 2811 va avea următorul cuprins:


	Text nemodificat.


	

	
	"Nerespecta-rea regimului transportului 
	      Art. 2811.- Efectuarea transportului rutier fără licenţă de transport sau autorizaţie de transport valabilă ori fără licenţă de execuţie pentru vehicul sau licenţă de execuţie pentru traseu valabilă se pedepseşte cu închisoare de la 6 luni la 1 an sau  amendă.
	"Nerespecta-rea regimului transportului rutier public
	       Art. 2811.- (1)  Efectuarea transportului rutier public fără licenţă de transport, fără licenţă de execuţie pentru vehicul sau fără licenţă de execuţie pentru traseu, după caz, ori cu licenţe cu valabilitatea expirată se pedepseşte cu închisoare de la 6 luni la un an sau amendă.
	"Nerespecta-rea regimului transportului rutier public
	       Art. 2811.- Efectuarea transportului rutier public fără licenţă de transport, fără licenţă de execuţie pentru vehicul sau fără licenţă de execuţie pentru traseu, după caz, ori cu licenţe cu valabilitatea expirată se pedepseşte cu închisoare de la o lună  la un an sau amendă.


	      Pentru a da posibilitatea judecătorului să individualizeze mai bine pedeapsa în raport cu gradul concret de pericol social sau rezultatul infracţiunii.

	
	
	
	       Autor: deputat Augustin Zegrean
	

	
	
	        Cu pedeapsa prevăzută la alin.1 se sancţionează şi persoana care autorizează sau consimte la efectuarea transportului rutier  în condiţiile prevăzute la alin.1.
	
	        (2) Persoana care dispune sau consimte la efectuarea transportului rutier public în condiţiile prevăzute la alin.(1) se pedepseşte cu închisoare de la 6 luni la 2 ani sau amendă.
	
	      Persoana care dispune  efectuarea transportului rutier public în condiţiile prevăzute la alin.1 sau consimte  la efectuarea acestuia se pedepseşte cu închisoare de la 3 luni la 2 ani sau amendă.


	       Pentru a da posibilitatea judecătorului să individualizeze mai bine pedeapsa în raport cu gradul concret de pericol social sau rezultatul infracţiunii şi pentru  a creşte gravitatea sancţionării în raport de pericolul social real.

Reformularea textului este necesară din punct de vedere  lingvistic.

	
	
	
	       Autor: deputat Augustin Zegrean


	

	
	
	       Eliberarea, cu ştiinţă, a unei licenţe de transport, autorizaţii de transport sau licenţe de execuţie, fără respectarea legii, se pedepseşte cu închisoare de la 6 luni la un an sau amendă.


	
	     (3) Eliberarea, cu ştiinţă, a unei licenţe de transport rutier public, a unei licenţe de execuţie pentru vehicul sau a unei licenţe de execuţie pentru

traseu, fără respectarea legii, se pedepseşte cu închisoare de la 6 luni la un an sau amendă.


	
	        Eliberarea, cu ştiinţă, a unei licenţe de transport rutier public, a unei licenţe de execuţie pentru vehicul sau a unei licenţe de execuţie pentru traseu, fără respectarea legii, se pedepseşte cu închisoare de la 6 luni la 3 ani.


	        Pentru a da posibilitatea judecătorului să individualizeze mai bine pedeapsa în raport cu gradul concret de pericol social sau rezultatul infracţiunii.

Creşterea  gravităţii sancţiunii se impune datorită creşterii  pericolului social real al faptelor.



	
	 
	 
	       Autor: deputat  Daniel Buda.


	

	
	
	          Acţiunea penală pentru faptele prevăzute la alin.1-3 se pune în mişcare numai la sesizarea organelor competente din domeniul transportului rutier.”
	
	        (4) Acţiunea penală pentru faptele prevăzute la alin.(1)-(3) se pune în mişcare numai la sesizarea organelor competente din domeniul transportului rutier.”
	           
	      Se elimină.
	      Nu se justifică menţinerea acestui text întrucât prevederile cuprinse în Codul de procedură penală sunt îndestulătoare, iar declanşarea acţiunii penale

numai la sesizarea organelor competente din domeniul transportului rutier  nu corespunde scopului incriminării.

	
	
	
	Autor: deputat  Dragoş Ujeniuc
	


                                                           II. Amendamente respinse

         În cursul dezbaterii, Comisia a respins următoarele amendamente:
	Nr. crt.
	Text iniţial
	Amendamentul propus şi autorul acestuia
	Motivare

a) Argumente pentru susţinerea amendamentului

b) Argumente pentru respingerea amendamentului


	Camera Decizională

	1. 
	        Art. 2811.- Efectuarea transportului rutier public fără licenţă de transport, fără licenţă de execuţie pentru vehicul sau fără licenţă de execuţie pentru traseu, după caz, ori cu licenţe cu valabilitatea expirată se pedepseşte cu închisoare  de la 6 luni la un an sau amendă. 


	     Art. 2811.- Efectuarea de către orice persoană publică de transporturi rutiere publice fără licenţă de transport, fără licenţă de execuţie pentru vehicul sau fără licenţă de execuţie pentru traseu, după caz, ori cu licenţe cu valabilitatea expirată se pedepseşte cu închisoare  de la 6 luni la 2 ani sau amendă. 

       Autor: deputat Dragoş Ujeniuc.


	        a) Pentru precizarea destinatarului legii şi agravarea sancţiunii penale.

        b) Prin vot comisia a respins amendamentul,  considerând că textul ordonanţei este acoperitor pentru destinatarul impersonal al legii, iar sancţiunea este suficientă.
	Camera Deputaţilor

	
	        Art. 2811.- Efectuarea transportului rutier public fără licenţă de transport, fără licenţă de execuţie pentru vehicul sau fără licenţă de execuţie pentru traseu, după caz, ori cu licenţe cu valabilitatea expirată se pedepseşte cu închisoare  de la 6 luni la un an sau amendă. 


	       Art. 2811.- Efectuarea transportului rutier public fără licenţă de transport, fără licenţă de execuţie pentru vehicul sau fără licenţă de execuţie pentru traseu, după caz, ori cu licenţe cu valabilitatea expirată se pedepseşte cu amendă. 

Autor: deputat Petru Călian.


	a) Pentru faptul că agravarea sancţiunii penale poate afecta populaţia care transportă recolta de pe câmp.

        b) Prin vot comisia a respins amendamentul,  considerând că textul ordonanţei este acoperitor pentru gravitatea faptei prevăzute de legea penală
	Camera Deputaţilor

	2. 
	Persoane care dispune sau consimte la efectuarea  transportului rutier public în condiţiile prevăzute la alin.(1) se pedepseşte cu închisoare de la 6 luni la 2 ani sau amendă.
	     Persoana care dispune efectuarea transportului rutier public în condiţiile prevăzute la alin.1 se pedepseşte cu închisoare de la 6 luni la 3 ani  sau amendă.

      Autor: deputat Dragoş Ujeniuc


	        a) Gravitatea faptei necesita si o sancţiune mai severă.

        b) Prin vot comisia a respins amendamentul,  considerând că sancţiunea prevăzută este suficientă.
	Camera Deputaţilor

	3.
	        Eliberarea, cu ştiinţă, a unei licenţe de transport rutier public, a unei licenţe de execuţie pentru vehicul  sau a unei licenţe de execuţie pentru traseu, fără respectarea legii, se pedepseşte cu închisoare de la 6 luni la un an sau amendă.


	        Eliberarea unei licenţe de transport rutier public, a unei licenţe de execuţie pentru vehicul  sau a unei licenţe de execuţie pentru traseu, fără respectarea legii, se pedepseşte cu închisoare de la 6 luni la un an sau amendă.

       Autor: deputat Dragoş Ujeniuc
	       a) Se incriminează astfel şi culpa celor care eliberează astfel de documente.

       b) Prin vor comisia juridică a respins amendamentul considerând că o astfel de infracţiune se poate săvârşi numai cu intenţie.
	Camera Deputaţilor


Comisia a propus  aprobarea proiectului de lege cu 11  voturi pentru,  un vot împotrivă şi nici o abţinere.

PREŞEDINTE,                                                                               SECRETAR,

    Sergiu Andon                                                                         Cristian Dumitrescu

